ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΗΣ ΚΑΤΑΠΟΛΕΜΗΣΗΣ ΤΗΣ ΑΠΑΤΗΣ ΚΑΙ ΤΗΣ ΠΛΑΣΤΟΓΡΑΦΙΑΣ ΜΕΣΩΝ ΠΛΗΡΩΜΗΣ ΠΛΗΝ ΤΩΝ ΜΕΤΡΗΤΩΝ ΝΟΜΟ ΤΟΥ 2021

 Η Βουλή των Αντιπροσώπων ψηφίζει ως ακολούθως:

|  |  |
| --- | --- |
| Συνοπτικός τίτλος.51(I) του 2021. | 1. Ο παρών Νόμος θα αναφέρεται ως ο περί της Καταπολέμησης της Απάτης και της Πλαστογραφίας μέσων Πληρωμής πλην των Μετρητών (Τροποποιητικός) Νόμος του 2022 και θα διαβάζεται μαζί με τον περί της Καταπολέμησης της Απάτης και της Πλαστογραφίας μέσων Πληρωμής πλην των Μετρητών Νόμο του 2021 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Καταπολέμησης της Απάτης και της Πλαστογραφίας μέσων Πληρωμής πλην των Μετρητών Νόμοι του 2021 και 2022. |
|  |  |
| Τροποποίηση του άρθρου 2 του βασικού νόμου. | 2. Το άρθρο 2 του βασικού νόμου τροποποιείται με την προσθήκη, στην κατάλληλη αλφαβητική σειρά, των ακόλουθων νέων όρων και των ορισμών τους: |
|  |  |
|  | «“παροχέας δικτύου ηλεκτρονικών επικοινωνιών” έχει την έννοια που αποδίδεται στον όρο αυτό από το άρθρο 3 του περί Ασφάλειας Δικτύων και Συστημάτων Πληροφοριών Νόμου· |
|  |  |  |
|  | “παροχέας υπηρεσιών ηλεκτρονικών επικοινωνιών” έχει την έννοια που αποδίδεται στον όρο αυτό από το άρθρο 3 του περί Ασφάλειας Δικτύων και Συστημάτων Πληροφοριών Νόμου· |
|  |  |  |
|  | “φορέας κρίσιμων υποδομών πληροφοριών” έχει την έννοια που αποδίδεται στον όρο αυτό από το άρθρο 3 του περί Ασφάλειας Δικτύων και Συστημάτων Πληροφοριών Νόμου·». |
|  |  |
| Τροποποίηση του άρθρου 15 του βασικού νόμου. | 3. Το άρθρο 15 του βασικού νόμου τροποποιείται με την προσθήκη στην παράγραφο (α) του εδαφίου 2, αμέσως μετά τη φράση «φορείς εκμετάλλευσης βασικών υπηρεσιών» (πρώτη γραμμή), της φράσης «, τους φορείς κρίσιμων υποδομών πληροφοριών, τους παροχείς δικτύων ηλεκτρονικών επικοινωνιών, τους παροχείς υπηρεσιών ηλεκτρονικών επικοινωνιών».  |
|  |  |

ΜΧ/ΝΠ/ΓΧ

23.01.062.158-2021